Bietjie Moeg | LekkeSlaap
Bietjie Moeg B&B is in Jakobsdal geleë, 50 km vanaf Kimberley met 'n plaashuis atmosfeer. Beleef die hartlikheid en ware gasvryheid van jou gashere.
Daar is 'n groot kombuis vir al jou selfsorgbehoeftes. Daar is 'n gemaklike sitarea met tee- en koffiemaakgeriewe, 'n braai-area buite en veilige onderdakparkeerplek.
Jakobsdal is in die Vrystaat geleë en het 'n ryk geskiedenis en kulturele erfenis. Dit is 'n pragtige, klein plaasdorpie waar verskeie oeste onder besproeiing is, soos druiwe, aartappels en grondboontjies, om net 'n paar te noem.
Nog een van Jakobsdal se besienswaardighede is een van slegs drie landbou hoërskole in die provinsie. Die stad is vol van geskiedenis en is 'n interessante bestemming wat warm tot baie warm somersdae geniet.
Jou tuiste weg van die huis af met ware plaashuis-atmosfeer en gasvryheid. Ons gaste word ons vriende.